**РАДНИ ПРОГРАМ ГРАНТА**

**Комесаријат за избеглице и миграције Републике Србије и „ЈУП истраживање и развој“ д.о.о. Београд**

**1. Правни основ и/или Извор финансирања**

*Оквирни споразум закључен између Банке за развој Савета Европе и Републике Србије о Регионалном стамбеном програму* од 25. октобра 2013. године и *Споразум о донацији између Банке за развој Савета Европе и Републике Србије у вези са Регионалним стамбеним програмом који се односи на реализацију петог потпројекта Стамбеног пројекта у Републици Србији* од 14. августа 2014. године.

**2. Циљеви програма, приоритети Стамбеног програма у Републици Србији: Потпројекта V: Компонената 2 и 3 и очекивани резултати**

**Општи циљ** овог јавног позива у контексту **Стамбеног програма у Републици Србији** представља **давање доприноса локалној интеграцији избеглих лица** у Републици Србији путем обезбеђивања трајних и одрживих стамбених решења уз пуно поштовање права избеглих лица и поштовање обавеза преузетих у оквиру Процеса регионалне сарадње чији је Регионални стамбени програм саставни део.

**Специфични циљеви:**

* Пружање подршке интеграцији избеглих лица која су већ започела изградњу кућа или која поседују неусловну кућу погодну за адаптацију, обезбеђивањем пакета грађевинског материјала (**Потпројекат V: Компонента 2: Обезбеђивање грађевинског материјала)**.
* Обезбеђивање подршке интеграцији избеглих лица кроз куповину сеоских кућа где корисник одмах постаје власник **(Потпројекат II: Компонента 4: Куповина сеоских домаћинстава)**.

**Очекивани резултати:**

* За Компоненту 2: Обезбеђивање грађевинског материјала: **250 пакета грађевинског материјала испоручено финалним корисницима** изабраним у складу са важећом правном регулативом;
* За Компоненту 3: Куповина сеоских домаћинстава: обезбеђено **200 сеоских домаћинстава финалним корисницима** изабраним у складу са важећом правном регулативом.

**3. Услови подобности**

Пројекат се мора релизовати у Републици Србији, тачније у неким од доле наведених јединица локалне самоуправе.

Подобне за овај Радни програм гранта су следеће јединица локалне самоуправе (тј. град/општина):

* За компоненту 2: Обезбеђивање грађевиснког материјала: Мајданпек, Неготин, Бор, Кладово, Жагубица, Голубац, Мало Црниће, Кучево, Велико Градиште, Бољевац, Соко Бања, Сомбор, Сјеница, Нова Варош, Косјерић, Ариље, Пријепоље, Чајетина, Бајина Башта, Лебане, Црна Трава, Бојник, Медвеђа, Власотинце, Лесковац, Опово, Ковачица, Пландиште, Алибунар, Тител, Бечеј, Жабаљ, Осечина, Љиг, Мионица, Крупањ, Љубовија, Владимирци, Мали Зворник, Богатић, Ивањица, Лучани, Горњи Милановац, Чачак, Мерошина, Ражањ, Гаџин Хан, Дољевац, Сврљиг, Алексинац, Димитровград, Бабушница, Пирот, Смедерево, Рековац, Ћуприја, Деспотовац, Свилајнац, Параћин, Прешево, Босилеград, Трговиште, Сурдулица, Бујановац, Владичин Хан, Врање, Александровац, Брус, Варварин, Трстеник, Тутин, Рашка, Нови Пазар, Краљево, Мали Иђош, Суботица, Инђија, Стара Пазова, Житорађа, Блаце, Куршумлија, Прокупље, Баточина, Рача, Лапово, Кнић, Топола, Крагујевац, Сопот, Раковица, Звездара, Вождовац и Палилула.
* За компоненту 3: Куповина сеоских домаћинстава: Мајданпек, Бор, Кладово, Жагубица, Мало Црниће, Петровац, Пожаревац, Бољевац, Соко Бања, Књажевац, Сомбор, Сјеница, Нова Варош, Прибој, Косјерић, Пријепоље, Чајетина, Ужице, Пожега, Бајина Башта, Лебане, Црна Трава, Бојник, Медвеђа, Власотинце, Лесковац, Бела Црква, Ковачица, Алибунар, Бачки Петровац, Бач, Тител, Бечеј, Жабаљ, Нови Сад, Осечина, Љиг, Мионица, Лајковац, Ваљево, Крупањ, Љубовија, Владимирци, Мали Зворник, Богатић, Ивањица, Лучани, Горњи Милановац, Чачак, Мерошина, Ражањ, Гаџин Хан, Дољевац, Сврљиг, Ниш, Димитровград, Бабушница, Пирот, Рековац, Ћуприја, Прешево, Босилеград, Трговиште, Сурдулица, Бујановац, Владичин Хан, Врање, Александровац, Брус, Трстеник, Тутин, Рашка, Нови Пазар, Врњачка Бања, Краљево, Сента, Ада, Кањижа, Нови Кнежевац, Чока, Мали Иђош, Бачка Топола, Суботица, Нови Бечеј, Инђија, Житорађа, Блаце, Куршумлија, Прокупље, Баточина, Рача, Лапово, Топола, Крагујевац, Врачар, Сопот, Савски Венац, Стари Град, Лазаревац, Младеновац, Барајево, Раковица, Сурчин, Гроцка, Звездара, Обреновац, Вождовац, Чукарица, Нови Београд, Палилула и Земун.

**4. Критеријуми за избор и доделу гранта**

Критеријуми за избор који ће се користити у овом Радном прогаму гранта се односе на финансијске и оперативне капацитете подносилаца пријаве за реализацију предложеног пројекта:

* Подносиоци пријава морају имати стабилне и довољне изворе финансирања како би осигурали да нормално послују за сво време трајања предложеног пројекта, као и да учествују у финансирању датог пројекта где је то могуће;
* Подносиоци пријава морају имати потребно искуство, стручне способности и квалификације за реализацију предложеног пројекта.

Критеријуми за избор се односе, посебно, на значај пројекта, његову усклађеност са циљевима програма гранта, квалитетом, очекиваним утицајем, одрживошћу и исплативошћу.

Оцењивање поднетих предлога ће се одвијати у складу са процедурама прописаним у Приручнику за грант Регионалног стамбеног програма.

**5. Највиша стопа РСП финансирања**

Највиша стопа РСП финансирања износи 100 % од укупних прихватљивих трошкова пројекта.

**6. Индикативни распоред расписивања Јавних позива**

Очекује се да ће јавни позиви бити раписани током 1-ог квартала 2016. године.

**7. Индикативни износ јавних позива**

Укупан расположиви индикативни износ:

* За Компоненту 2: Обезбеђивање грађевинског материјала: **2.250.000 евра.**
* За Компоненту 3: Куповина сеоских домаћинстава: **2.200.000 евра.**

*Овај Радни програм гранта се објављује уз могућност обуставе до дознаке одговарајућих средстава из РСП фонда.*